NaiveNeuron/SloPal huggingface dataset:
Bugár, Béla, podpredseda NR SR (2016-09-22):
Ďakujem. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Miroslavovi Ivanovi.
Laššáková, Jana, podpredsedníčka NR SR (2013-06-20):
Na vystúpenie pána poslanca s faktickou poznámkou pán poslanec Daniš. Končím možnosť prihlásiť sa s faktickými poznámkami. Nech sa páči, pán poslanec.
Stavrovská, Zuzana, komisárka pre osoby so zdravotným postihnutím (2019-05-21):
Dobre. Ja som chcela ešte len povedať, že chodíme po celom Slovensku, robíme výjazdy komisárky pre osoby so zdravotným postihnutím. Zúčastňujeme sa rôznych konferencií. Tie výjazdy robíme preto, aby sme dali na vedomie ľuďom, že chceme pomôcť. Vždy poobede sme k dispozícii ľuďom, aby sme poskytli poradenstvo a prijali podnety a snažíme sa teda šíriť to povedomie. A ďakujem vám veľmi pekne.
Zmajkovičová, Renáta, podpredsedníčka NR SR (2014-04-02):
Pán poslanec Kaník.
Jurinová, Erika, podpredsedníčka NR SR (2015-05-28):
Pán poslanec Kéry.
Grendel, Gábor, podpredseda NR SR (2021-09-22):
Nech sa páči, päť faktických poznámok na vaše vystúpenie. Pán poslanec Milan Mazurek, nech sa páči.
Hrnčiar, Andrej, podpredseda NR SR (2017-02-08):
Prosím prezentujme sa a hlasujme. (Hlasovanie.) Prítomných 138, za 117, proti 1, zdržalo sa 20. Konštatujem, že Národná rada overila, že navrhovaní kandidáti spĺňajú podmienky ustanovené zákonom. Teraz budeme hlasovať o návrhu poslancov, ktorí navrhujú, aby sa voľba verejného ochrancu práv vykonala tajným hlasovaním. Prosím, prezentujme sa a hlasujme. (Hlasovanie o návrhu na voľbu verejného ochrancu práv , tlač 418.) (Hlasovanie.) Prítomných 139, za 77, proti 62. Konštatujem, že Národná rada schválila tajné hlasovanie. Takže pristúpime k tajnému hlasovaniu o návrhu na voľbu verejného ochrancu práv, tlač 418. Svoju voľbu vyjadríte tak, že na hlasovacom lístku pri každom mene, opakujem pri každom mene a priezvisku kandidátov označíte tú alternatívu, za ktorú hlasujete: za, proti, zdržiavam sa. Hlasovací lístok je neplatný, ak nie je voľba označená, alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie a súčasne ich prosím, aby hlasovali ako prví. Nech sa páči, ešte pán poslanec Madej má procedurálny návrh.
Laurenčík, Milan, podpredseda NR SR (2020-09-24):
S reakciou na faktickú poznámku, pán poslanec Stanislav Mizík.
Petrák, Ľubomír, poslanec NR SR (2019-10-23):
Ďakujem pekne za podporu tohto, tohto návrhu. A, pani kolegyňa, áno, parkoval som na vašom parkovacom mieste na začiatku funkčného obdobia, riadne som sa za to ospravedlnil, lebo som si nevšimol tabuľu, ktorá tam roky predtým nebola. A ak treba, ospravedlním sa ešte raz za tento, za tento čin. Ale na druhej strane musím povedať, že aj to parkovacie miesto je 90 % času prázdne. Ďakujem pekne.
Blanár, Juraj, podpredseda NR SR (2020-11-24):
Ďakujem. Pani spravodajkyňa nemá záujem vystúpiť, takže prerušujem rokovanie o tomto bode programu. A pristúpime k rokovaniu o ďalšom bode, ktorým je vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený pod parlamentnou tlačou 275 a spoločná správa 275a. Nech sa páči, pán minister zdravotníctva, odôvodnite tento vládny návrh zákona. (Reakcia ministra.) 581, áno, pán minister.
Šeliga, Juraj, podpredseda NR SR (2020-04-28):
Pán poslanec Krúpa.
Zmajkovičová, Renáta, podpredsedníčka NR SR (2014-01-29):
V zmysle rokovacieho poriadku o slovo požiadala teraz podpredsedníčka Národnej rady Erika Jurinová, nech sa páči, pani podpredsedníčka.
Halák, Robert, poslanec NR SR (2021-03-18):
Ďakujem. Pán predsedajúci, teraz dajte hlasovať o pozmeňujúcom a doplňujúcom návrhu pána poslanca Viskupiča.
Kresák, Peter, poslanec NR SR (2018-06-20):
Ďakujem pekne. A teraz, pán predsedajúci, dajte, prosím, hlasovať o pozmeňujúcom návrhu zo spoločnej správy, ktorý gestorský výbor odporúča schváliť.
Laurenčík, Milan, podpredseda NR SR (2021-05-27):
Poslednú faktickú poznámku má pán poslanec Jozef Šimko. Nech sa páči.
Nemec, Richard, poslanec NR SR (2021-10-01):
Ďakujem za slovo. Janko, tu si ukázal trošku tej ľudskosti, jako to má trošku aj vyzerať. A Marek mi zobral z úst slová, ktoré... asi sa ponáhľali, lebo sú veľké zápchy, tak aby došli domov alebo spolu niekde zase kujú pikle. Ale presne o to ide. Oni majú plné ústa rečí, že by chceli argumentovať, že by si to chceli všetko vyrozprávať, a teraz, keď tú možnosť majú, tak odídu. O čom to asi svedčí? O tom, čo pán špeciálny prokurátor, pán Lipšic hovoril, že vytvoriť tu chaos, a o to im ide. Ten chaos, ktorý tu oni tvoria, je proste dačo neskutočné a hrozné. Ale myslím si, že, tak ako som to povedal pri generálnom prokurátorovi, tí slušní ľudia, poctiví ľudia ani nevedia meno, ako sa volá generálny a špeciálny prokurátor. A je to tak dobre, mali by dohliadať na ten poriadok pre tých vagabundov a pre tých zlých. Takže to je taký môj odkaz. A, Janko, nepoznám ťa dlho, si skúsený politik a vnášaš tu takú tú ľudskosť a tú dobrosť, ktorá, ktorú tu naozaj treba. A myslím si, že tí ľudia to vedia tam vonku vyhodnotiť a vedia, akí sme ľudia my, ktorí tu bránime všetko to a dávame dobré zákony, ktoré pomáhajú tým ľuďom. Ďakujem.
Pellegrini, Peter, podpredseda NR SR (2020-07-23):
Pán poslanec Drdul.
Holečková, Martina, poslankyňa NR SR (2023-11-21):
Ďakujem veľmi pekne. Ja sa vrátim k tomu procedurálnemu návrhu, aby sme si to tuná ujasnili. Pán predsedajúci, máte pravdu, o procedurálnom návrhu podľa rokovacieho programu, ktorý nemá zrejmú podporu Národnej rady, dá predsedajúci hlasovať ihneď, ak pri hlasovaní predsedajúci zistí, že Národná rada nie je uznášaniaschopná, pokračuje sa v rokovaní podľa programu. Takže len to chcem, aby sme si to teda jasne povedali, ako to je, aby sme aj my vedeli do budúcna ako, ako pokračovať a, a ďakujem veľmi pekne za faktické a zároveň sa chcem pridať k tomu apelu, prosím vás, začnime konečne robiť sociálnu politiku adresne. To je ten základný atribút, ktorý by sociálna politika mala mať. Ďakujem.
Grendel, Gábor, podpredseda NR SR (2021-03-16):
Pán poslanec Szőllős bol posledný prihlásený do rozpravy, preto vyhlasujem rozpravu za skončenú. A chcem sa opýtať, či sa chce vyjadriť pán navrhovateľ. Áno, nech sa páči, máte slovo.
R. Madej, poslanec: (2003-04-10):
Pán minister, dovolím si nesúhlasiť s týmto, pretože školstvo je určite finančne poddimenzované, ale týmto sa prenáša zodpovednosť štátu na ťarchu jednotlivých študentov. Myslím si, že tak ako ste sa aj vyjadrili pre jeden nemenovaný denník, že ministerstvo školstva nie je schopné zabezpečiť to, aby napríklad externí študenti neplatili paralelne školám, aj súkromným spoločnostiam, hovorí o tom, aký sociálny dosah bude mať táto reforma. Okrem toho nie sú nijaké relevantné analýzy alebo prieskumy sociálnych dosahov na študentov. A ešte sa pýtam, či viete, aké sú priemerné náklady študenta napríklad v takej Bratislave. Máme ich tu niekoľko desiatok tisíc, pretože tá hranica cca 4 700 korún a nejaké drobné tomu nezodpovedá. Rovnako návrh zákona, ktorý ste postúpili do medzirezortného pripomienkového konania, má niekoľko chýb. Na jednu z nich som upozorňoval. Škola napríklad nemá možnosť odpustiť zo závažných dôvodov platbu od študenta. Ak študent nezaplatí, bude vylúčený. A nestane sa tak ani zo závažných dôvodov, opakujem, pretože, ako som počul, narušilo by to celkový finančný systém a narušilo by to financovanie sociálnych štipendií. Pýtam sa, či je dobrý zmysel prenechávať ťarchu štátu za isté poskytovanie sociálnej pomoci študentom zo sociálne slabších skupín a prenášať toto zo štátu na ostatných študentov. Už len ten princíp je podľa môjho názoru dosť nezmyselný. Ďakujem pekne.
Ďuriš Nicholsonová, Lucia, podpredsedníčka NR SR (2017-09-13):
Ďakujeme pekne, pani poslankyňa. Týmto považujeme rozpravu za skončenú. Chcem sa opýtať pána navrhovateľa, či chce vystúpiť v rámci záverečného slova? Je tomu tak. Nech sa páči, pán poslanec Hrnko.
Viskupič, Jozef, poslanec NR SR (2017-05-18):
No.
Dostál, Ondrej, poslanec NR SR (2016-04-18):
Ďakujem. Pán poslanec Matovič vo svojom vystúpení upozornil presne na to, o čom som ja hovoril vo svojej faktickej poznámke na vystúpenie pána poslanca Lipšica. Opozícia upozornila na nejaký problém na predchádzajúcej schôdzi a koalícia povedala, že to bude riešiť na druhej schôdzi, koalícia nič nevyriešila. Prvý problém spočíva v tom, že disproporčné zastúpenie koalície a opozície v dôležitých výboroch miesto toho, aby ste to riešili tak, že doplníte výbory opozičným poslancom, riešite to tak, že znížite počet koaličných poslancov, a to zníženie nebolo vôbec nijako odôvodnené, nebolo vôbec nijako vysvetlené. Druhý problém je nerešpektovanie vôle poslancov, v ktorých výboroch chcú sedieť. Samozrejme, nemožno vyhovieť každému poslancovi. Tu sme však boli v neštandardnej situácii, ktorú si koalícia a koaličné strany spôsobila sama, pretože ich poslanecké kluby sa rozpadli alebo z nich odišli poslanci ešte predtým, ako sa konala ustanovujúca schôdza. To nie je zodpovednosť opozície, to je problém dnešných koaličných strán. Ale aj v takomto prípade najlepšie možné riešenie by bolo rešpektovať vôľu poslancov, v ktorých výboroch chcú pracovať, pokiaľ je to možné pri zachovaní pomerov medzi koalíciou a opozíciou a toto, samozrejme, možné je. Mohlo sa nájsť to riešenie, ale zo strany koalície a koaličných strán nebola k tomu vôľa, pretože koalícia chcela jednať z pozície sily, chcela ukázať svaly a chcela ukázať opozičným poslancom, že s nimi môže hýbať ako so šachovými figúrkami. Takže aj ja gratulujem koalícii k utužovaniu vzťahov, netušil som, že to pôjde až tak rýchlo.
J. Halecký, poslanec: (2009-12-10):
Chcem sa vás však opýtať, či považujete za primerané, aby minimálne, pokiaľ taká situácia nastala, sa urobil primeraný prieskum, výskum do hĺbky a do rozsahu, akej si vyžaduje situácia, a či aj prieskum a výskum považujete za niečo, čo je v kontraprodukcii s touto petíciou a s touto celou záležitosťou. Ja osobne bol by som zvedavý a zaujímali by ma všetky okolnosti, ktoré s uránom súvisia, s nebezpečím výskytov, lokalitou, zahraničných expertov, nielen ekologických, ale aj odborníkov hospodárskych a vysokošpecializovaných organizácií. Ďakujem.
Pamula, Peter, poslanec NR SR (2019-12-05):
Ďalej budeme hlasovať o pozmeňujúcom návrhu poslankyne Veroniky Remišovej.
Kyselica, Lukáš, poslanec NR SR (2022-11-09):
Ďakujem pekne, pán predseda. V rozprave vystúpil pán Dostál, nebol podaný žiadny návrh. Pán predseda, dajte, prosím, hlasovať o tom, že Národná rada schvaľuje návrh vlády na skrátené legislatívne konanie o uvedenom vládnom návrhu zákona.
Migaľ, Samuel, poslanec NR SR (2024-10-23):
Ďakujem pekne za slovo, pán predsedajúci. Prosím, dajte hlasovať, aby sme hlasovali o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-09-09):
Vážené dámy poslankyne, páni poslanci, poprosím vás, aby ste zaujali miesto v rokovacej sále Národnej rady, ktoré je pre nás určené, rokovanie poslaneckého grémia skončilo. Chcem vyjadriť aj za ostatných reprezentantov politických strán istú ľútosť nad tým, čo sa odohralo v rokovacej sále. Naozaj, nectí nás to ako ústavných činiteľov Slovenskej republiky, ako volených zástupcov občanov Slovenskej republiky. A s ľútosťou musím konštatovať, že to nie je úroveň, ktorá patrí do tejto sály. Preto je táto ľútosť nad tým, čoho sme boli svedkami, a aj prosba na vás, aby každý z nás zvážil aj intenzitu svojho prejavu, poprípade aby sme, ak emócia začne byť silnejšia ako niekedy rozum, ovládali samých seba. (Potlesk.) Panie poslankyne, páni poslanci, považoval som to za dôležité povedať aj ako predsedajúci takmer dnešného celého dňa v Národnej rade Slovenskej republiky, a aj istý apel na nás na všetkých bez ohľadu, či sme z opozície alebo z koalície. Teraz budeme pokračovať záverečným vystúpením pani ministerky spravodlivosti, ktorá z poverenia vlády je navrhovateľkou zmeny Ústavy Slovenskej republiky a ktorá požiadala o zaujatie stanoviska k rozprave. Pani poslankyňa Belousovová, procedurálny návrh.
Bugár, Béla, podpredseda NR SR (2017-04-06):
Nech sa páči, prezentujme sa a hlasujme. (Hlasovanie.) Prítomných 137 poslancov, za 34, proti 23, zdržalo sa 79 poslancov, 1 nehlasoval. Návrh nebol schválený. Teraz prosím pána poslanca Gröhlinga, aby uviedol hlasovanie v prvom čítaní o návrhu poslankyne Zimenovej na vydanie zákona, ktorým sa mení a dopĺňa zákon č. 957/2003 Z. z. (pozn. red.: správne „č. 597/2003 Z. z.“) o financovaní základných škôl, stredných škôl a školských zariadení, tlač 457. Nech sa páči. (Hlasovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 457.)
Hrušovský, Pavol, predseda NR SR (2011-10-18):
Prezentujme sa a hlasujme o návrhu prideliť zákon na prerokovanie výborom, určiť lehoty a gestorský výbor. (Hlasovanie.) 147 prítomných, 79 za, 1 proti, 67 sa zdržalo. Návrh sme schválili. Ďakujem, pán poslanec. Prosím pani poslankyňu Aštaryovú, aby z poverenia výboru pre financie a rozpočet predložila návrhy hlasovaní k prerokovávanému návrhu vlády, návrhu zákona, ktorým sa mení a dopĺňa zákon o medzinárodnej pomoci pri vymáhaní niektorých finančných pohľadávok, ktorý prerokovávame ako tlač 494. Prosím o návrh. (Hlasovanie o vládnom návrhu zákona, ktorým sa mení a dopĺňa zákon č. 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov a ktorým sa mení a dopĺňa zákon č. 76/2007 Z. z. o medzinárodnej pomoci a spolupráci pri správe daní a o zmene a doplnení niektorých zákonov , tlač 494.)
P. Hrušovský, predseda NR SR: (2003-11-05):
(Hlasovanie.) 132 prítomných, 5 za návrh, 104 proti, 23 sa zdržalo. Bod 16 sme neschválili. E. Dolník, poslankyňa: Ďalší bod navrhla vyňať na osobitné hlasovanie pani Mušková. Ide o bod 22.
Jakab, Július, poslanec NR SR (2024-02-08):
Žiadam, aby boli moje dva pozmeňujúce návrhy, ktoré som písomne odovzdal, rozdané poslancom Národnej rady a prečítané spravodajcom v zmysle § 29a ods. 6, ods. 6 rokovacieho poriadku. A po druhé, žiadam, aby bolo riadne hlasovanie o jednotlivých bodoch v mojich dvoch pozmeňujúcich návrhoch, ktoré som odovzdal písomne, keďže som z dôvodu upretia riadneho času na diskusiu v rozprave a zapchatia úst demokracii nemal možnosť vystúpiť v rozprave a predniesť svoj postoj, námietky a taktiež svoje pozmeňujúce návrhy. Ďakujem pekne.
P. Hrušovský, predseda NR SR: (2005-06-23):
(Hlasovanie.)  145 prítomných, 126 za, 1 proti, 15 sa zdržalo, 3 nehlasovali. Návrh sme schválili. Prosím pána poslanca Čaploviča, aby z poverenia výboru pre vzdelanie, vedu, šport a mládež, kultúru a médiá predniesol Národnej rade návrh uznesenia k návrhu na vyslovenie súhlasu Národnej rady Slovenskej republiky na prístup Slovenskej republiky k „Protokolu o výsadách a imunitách Európskej organizácie pre atómový výskum (CERN)“ , ktorý prerokúvame ako tlač 1151 pod poradovým číslom 24. Nech sa páči, pán poslanec.
Laurenčík, Milan, podpredseda NR SR (2020-06-09):
Pán poslanec Ondrej Ďurica.
Brecely, Roman, minister dopravy, výstavby a regionálneho rozvoja SR (2016-04-28):
Ďakujem za otázku. Dobrý deň želám všetkým aj ja. Začnem od konca, áno, čerpajú sa, v roku 2015 boli dokončené prvé spracovateľské etapy, z vyčlenených finančných prostriedkov bolo čerpaných takmer 200-tisíc eur, presne 195 169 eur. Aktuálne sa postupne dokončujú druhé spracovateľské etapy podľa rozsahu riešeného územia, čerpanie pridelených prostriedkov je priebežné. V roku 2016 je vyčlenených 600-tisíc eur na dokončenie zjednodušených registrov. Z toho, čo som pochopil z tejto správy, je, že vypracovanie zjednodušených registrov sa realizuje na základe určitých uzatvorených zmlúv, ktorých cena bola stanovená v súlade so špecifickými podmienkami v jednotlivých katastrálnych územiach v troch spracovateľských etapách. V prvej spracovateľskej etape sa vyhotovuje grafická časť zjednodušeného registra, ktorá pozostáva z tvorby mapy, určeného operátu a vyhotovenia zjednodušených operátov geometrických plánov. V druhej spracovateľskej etape sa vyhotovuje písomná časť registra, ktorá pozostáva z lustrácie pozemkovo-knižných vložiek a majetkových hárkov na zistenie vlastníckych vzťahov k 1. januáru 1953 a zosúladenie písomnej a grafickej časti. No a v tretej spracovateľskej etape sa vyhotovuje aktualizácia písomnej a grafickej časti, zapracovanie predložených právoplatných rozhodnutí súdu alebo iného orgánu verejnej moci v zmysle § 28 a ods. 2 zákona č. 180/1995 Z. z., tlač zostáv písomnej časti registra, tlač mapových listov registra a potvrdenie správnym orgánom. Ďakujem, skončil som.
Hrnčiar, Andrej, podpredseda NR SR (2018-10-17):
Otváram všeobecnú rozpravu. Do rozpravy som dostal tri písomné prihlášky. Pani poslankyňa Soňa Gaborčáková, Ľuboš Blaha a Martin Poliačik. Pani poslankyňa Gaborčáková nie je tu, stráca poradie. Pán poslanec Blaha nie je tu, stráca poradie. Pán poslanec Poliačik tu nie je, stráca poradie. Pani Soňa Gaborčáková tu nie je druhýkrát. Pán poslanec Blaha nie je druhýkrát. Pán poslanec Poliačik nie je druhýkrát. Takže pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Nech sa páči, pán poslanec Krajniak.
Glváč, Martin, podpredseda NR SR (2017-12-06):
S reakciou pán poslanec Erik Tomáš.
L. Žitňanská, poslankyňa: (2007-06-21):
Predvčerom večer podpredseda Číž verejne povedal, že Smer má problém hlasovať za obmedzenie imunity, lebo predkladá návrh poslanec Lipšic. Dnes sa tu dozvieme, nepriamo, že je problém hlasovať za pozmeňujúci návrh, ktorý je vecne dobrý a s ktorým je koaličný poslanec stotožnený, pretože ho predkladá opozičný poslanec, konkrétne poslankyňa Radičová. Som rozčúlená, pretože to považujem za škandál. (Potlesk.)
Podmanický, Ján, poslanec NR SR (2012-08-08):
Teraz, pán predseda, dajte hlasovať o procedurálnom návrhu poslancov Štefanca, Freša, Osuského vrátiť návrh zákona jeho navrhovateľovi na dopracovanie.
Laššáková, Jana, podpredsedníčka NR SR (2012-09-27):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Abrhanovi. Alebo. Mám tu Krajcera navrhnutého a prišiel už pán poslanec. Dohodnite sa.
Doležal, Andrej, minister dopravy a výstavby SR (2022-05-05):
Určite, pokúsime sa, ak to čo len trochu pôjde. Pokúsime sa pozrieť aj na túto cestu, ale tých ciest havarijných v katastrofálnych stavoch je veľmi veľa. Je veľmi veľa. Ďakujem, skončil som.
Marosz, Ján, poslanec NR SR (2017-06-21):
Ďakujem za slovo. V súvislosti s hľadaním príčin toho, že prečo je taký ten stav na Slovensku beznádejný, sa zamýšľam, že cieľom tejto špecializovanej prokuratúry bolo naozaj oddeliť tento úrad tak, aby bol nezávislý, aby bol imúnny voči miestnym vplyvom, aby konal autonómne. A zdá sa, že spočiatku naozaj sa im darilo tento nápad takto to spraviť, napĺňať. A stále sa mi natíska otázka, ktorú by sme mohli položiť pánu špeciálnemu prokurátorovi, či sa cíti slobodný, či sa cíti naozaj nezávislý vo svojom rozhodovaní, alebo, resp. či by nám mohol povedať, že či sú nejaké vplyvy, ktoré sú naňho vyvíjané, aby konal tak, ako konal, alebo nekonal tak, ako nekonal. Ďakujem.
P. Paška, predseda NR SR: (2010-03-04):
Spravodajcom je pán predseda ústavnoprávneho výboru, pán poslanec Mamojka. Poprosím ho o informáciu.
Kollár, Jozef, poslanec NR SR (2014-12-09):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje predmetný návrh v zmysle § 73 ods. 3 písm. c) zákona o rokovacom poriadku v druhom čítaní.
Ďuriš Nicholsonová, Lucia, podpredsedníčka NR SR (2016-07-07):
Opätovne poprosím organizačný odbor, Kanceláriu Národnej rady Slovenskej republiky, aby mi zabezpečila prezenčnú listinu poslancov. To je prvá vec. A druhá vec, evidentne je zrejmé, že nikto nebol pripravený na otvorenie 8. schôdze, a preto tu mám ešte stále negatívny scenár o tom, ako túto schôdzu neotvoríme, pretože sa v sále nezíde dostatočný počet hlasov. Poprosím organizačný odbor, aby mi priniesli scenár vedenia 8. schôdze Národnej rady Slovenskej republiky v pozitívnom znení. Schôdza je otvorená. (Pokrik v sále a potlesk.) Pán poslanec Číž, nech sa páči procedurálny.
Gyimesi, Juraj, poslanec NR SR (2020-09-29):
Pán predsedajúci, keďže sme odhlasovali body zo spoločnej správy a hlasovali sme aj podaných pozmeňujúcich a doplňujúcich návrhoch, dajte hlasovať o tom, že prerokovaný poslanecký návrh zákona prerokujeme v treťom čítaní ihneď.
Grendel, Gábor, podpredseda NR SR (2021-06-25):
Pán poslanec, samozrejme, mali by ste reagovať na rečníka, nie na iných poslancov, ktorí dávajú faktické poznámky. Navyše pán poslanec spochybňuje, či vôbec povedal to, na čo reagujete. S reakciou na faktické poznámky – pán poslanec Beluský.
Matejičková, Zuzana, poslankyňa NR SR (2023-12-07):
Ďakujem za slovo, pán predsedajúci. Vážené kolegyne, vážení kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona, tlač č. 50. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, otvorte, prosím, všeobecnú rozpravu. Ďakujem.
Hrušovský, Pavol, podpredseda NR SR (2010-08-05):
Pán poslanec Burian.
Laurenčík, Milan, podpredseda NR SR (2022-06-23):
Pán poslanec Miroslav Suja s faktickou poznámkou.
Kremský, Peter, poslanec NR SR (2020-09-16):
Vážený pán predseda, vážené pani poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 182 z 25. augusta 2020 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (tlač 188), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 24. schôdzi dňa 10. septembra 2020. Uznesením č. 52 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 12. schôdzi Národnej rady. Vážený pán predsedajúci, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-09-14):
Ďakujeme pekne, pani poslankyňa. Jedna faktická poznámka na vaše vystúpenie. Pán poslanec Sopko.
Glváč, Martin, podpredseda NR SR (2019-02-18):
Pán poslanec Paška.
Vorobelová, Slavěna, poslankyňa NR SR (2022-10-25):
Termín hlasovania bude vo štvrtok o jedenástej.
Viskupič, Jozef, poslanec NR SR (2014-11-08):
Ďakujem, pán predseda. No, holt, fakt už rokujeme dlho a neviem, ako pán Homola, neviem, kde ja som bol na tlačovke, aby som sa za tlačovku, na ktorej som nebol, sa ospravedlňoval. Takže asi nejak mi uchádza ten súvis celkom s tým, čo som hovoril v rozprave. Každopádne by som chcel sa poďakovať za faktické poznámky. To, že ste, to, že si, Jožko, bol v nejakej skupine s pánom Martvoňom a Brixim, dobre, ja som aj čítal, čo píšeš o tejto schôdzi na Facebooku, a teda veľmi si ma nepotešil, Jozef. Pretože veľa ľudí tam odkázalo, že, nie, nie je dobré, ak jednotu opozície rozbíjaš vyjadreniami na Facebooku kto, a myslím, že dosť podpásovými. Takže skôr si cením tvojich kolegov, ktorí, ako napríklad pán Brocka, možno to bude blízkosťou Trnavy, reálne pomenoval problém a vyzval predsedu parlamentu k reálnej zodpovednosti. Chcel by som len doplniť... (Reakcia z pléna.) Áno, tak možnože ste funkčne starší. Chcel by som len doplniť, že, áno, výsledok tohoto je aj akcia, alebo dve akcie, ktoré tu spomínal kolega Hlina. Nemyslím si, že občiansky aktivizmus je nejaký terorizmus alebo čosi podobné. Takže chcem povedať, že rád prídem do mestského parku v Košiciach. A takisto uctenie si novembrových udalostí bude tým zásadným momentom, ktorý sa bude diať budúci víkend, a dúfam, že nám ho predseda parlamentu nebude mať snahu prekaziť nejakým nočným rokovaním aj nabudúce. Ďakujem.
Osuský, Peter, poslanec NR SR (2010-07-08):
Sľubujem. (Potlesk.)
Paška, Pavol, predseda NR SR (2013-03-20):
(Hlasovanie.) 139 prítomných, 61 za, 47 proti, 30 sa zdržalo, 1 nehlasoval. Návrh sme neschválili.
Červeňáková, Elena, poslankyňa NR SR (2019-09-17):
Ak dovolíte, nehovorte o tom, pán poslanec, že nerozumieme tomu. Ešte raz vám hovorím, sme tu zástupcovia všetci, ktorí tu sedíme... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-10-17):
Ďakujem. Pýtam si, či sa chce prihlásiť niekto do rozpravy ústne. Končím možnosť, do rozpravy sa neprihlásil nikto. O slovo požiadal navrhovateľ. Nech sa páči, pán poslanec Baláž.
P. Paška, predseda NR SR: (2008-02-05):
Hlasujeme o návrhu pána poslanca Freša. (Hlasovanie.) 140 prítomných, 138 za, 1 sa zdržal, 1 nehlasoval. Tento návrh sme prijali. Ďalej.
Viskupič, Marián, poslanec NR SR (2022-09-21):
Ďakujem pekne, pán predsedajúci, za slovo. Kolegynky, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet, ústavnoprávny výbor a tiež výbor pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Radošovský, Marián, poslanec NR SR (2015-04-16):
Napriek tomu, že aj ja som hladný, ja si tú poznámku poviem, ale mali by sme dodržovať rokovací poriadok a mali by sme sa vzájomne aj počúvať vrátane, vrátane aj vedenia. Prosím vás pekne, ak tu pán kolega Petrák, zaznelo tu niekoľkokrát a ja to potom v rozprave, ale, samozrejme, nie k tomuto bodu, k odvolávaniu podpredsedu Národnej rady musím povedať a potom to poviem ohľadom už citovaného vyjadrenia a vytrhnutého z kontextu Pavla Pavláska, ale v tejto chvíli si pomôžem tým, čo mám pripravené, a to, čo si môžete pozrieť na internete, stále to tam je, nahrávka tam je. To bol HN klub k diaľniciam 6. 6. 2011 (ruch v sále a vytlieskavanie), kde generálny riaditeľ Šamudovský, generálny riaditeľ Doprastavu povedal takúto vetu: "Nízke ceny pri výstavbe diaľnic a pri výstavbe ciest... (Neutíchajúci ruch v sále a prerušenie vystúpenia predsedajúcou.)
Žiga, Peter, podpredseda NR SR (2023-11-23):
247. Pán poslanec Prostredník.
Šeliga, Juraj, podpredseda NR SR (2020-07-24):
Pán poslanec Jarjabek.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147, za 130, 17 sa zdržali hlasovania. Návrh bol schválený.
Bugár, Béla, podpredseda NR SR (2017-06-14):
Pán poslanec Jarjabek.
Kaliňák, Robert, podpredseda vlády a minister vnútra SR (2015-11-24):
A všetkým ešte držím palce, aby dobre zmaturovali.
Kučera, Karol, poslanec NR SR (2023-02-14):
Ďakujem. Tak ako si nedávam tie faktické vlastne tu v pléne, tak teraz ma to tak núti normálne si dávať, lebo to je tak pozitívna vec, že, že naozaj je veľmi pekné o tom rozprávať. A podľa mňa veľmi dôležité, lebo akonáhle sa tu v pléne začne rozprávať o zdravom, zdravom životnom štýle, tak... alebo o športe a o pohybe a podobne, o zdraví, tak akosi nejak sa vytrácajú tí poslanci z tohto pléna (povedané so smiechom), čo ma trošku mrzí, a, naopak, ma to hladí, hladí pri duši. Takže áno, je to ako aj z toho pohľadu na aktivity toho občana podľa mňa veľmi pekná nejaká aktivita. Každý sa môže zaradiť vlastne do, do nejakých školení o značení turistických trás, napríklad takže či už ide niekto do prírody aj s týmto úmyslom, je to vlastne v rámci toho zdravého životného štýlu. Ale mňa by zaujímala ešte jedna vec. Tam možno potom navrhovateľov rád sa opýtam, pretože mne tam súvisí s tým aj taký šport ako orientačný beh. A všetci vieme, že, že kedysi vlastne, keď sa vraciame trošku aj to tej histórie, tak orientačný beh práve bol aj zavedený ako napríklad v rámci výučby telesnej a športovej výchovy takisto na školách a vieme, že teraz aj vlastne táto, tento zväz vlastne, ktorý zastrešuje tento šport, tak sa snaží o obnovenie vlastne ako keby nejakej svojej infraštruktúry v rámci, teda vieme, že to je tiež, tiež patrí do lesov vlastne, a či nejakým spôsobom sa spolupracuje aj možno s týmto zväzom. To by bolo zaujímavé pre mňa teda zistiť. Ďakujem pekne.
Paška, Pavol, predseda NR SR (2014-11-10):
Ešte pán podpredseda Figeľ.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 68, proti 27, zdržalo sa 39 poslancov, nehlasovali 2. Námietku sme neschválili. Nech sa páči, môžeme ísť ďalej. J. Miklušičák, poslanec: Ďalšie pozmeňujúce návrhy neboli podané. Mám splnomocnenie gestorského výboru o tom, aby sme mohli hlasovať o postúpení návrhu do tretieho čítania ihneď. Pán predsedajúci, dajte hlasovať.
Laššáková, Jana, podpredsedníčka NR SR (2014-12-11):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán navrhovateľ, chcete niečo dodať? Nie. Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov . Návrh zákona má parlamentnú tlač 1237, návrh na jeho pridelenie na prerokovanie výborom je v rozhodnutí č. 1239. Pán poslanec Kaník, poprosím vás, uveďte návrh zákona.
Hrnčiar, Andrej, podpredseda NR SR (2019-11-28):
Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú a prerušujem rokovanie o tomto bode programu. Pristúpime k druhému čítaniu o návrhu poslancov Jána Senka a Dušana Jarjabka na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov a ktorým sa menia a dopĺňajú niektoré ďalšie zákony. Návrh zákona je pod tlačou 1675. Spoločná správa výborov má 1675a. Dávam slovo poslancovi Jánovi Senkovi, aby návrh zákona... Už si, hej? Nech sa páči, pani poslankyňa Milanová. (Pokračovanie v rokovaní o návrhu poslancov Národnej rady Slovenskej republiky Jána Senka a Dušana Jarjabka na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov a ktorým sa menia a dopĺňajú niektoré ďalšie zákony , tlač 1675.)
Pellegrini, Peter, predseda NR SR (2015-01-29):
Ďakujem pekne, pán minister. Teraz vás požiadam, aby ste v zastúpení pána podpredsedu vlády a ministra vnútra Roberta Kaliňáka odpovedali na otázku, ktorá bola adresovaná jemu a znie: „Vážený pán minister, nariadenie o udeľovaní štátneho občianstva Slovenskej republiky z osobitných dôvodov zo dňa 9. januára 2015 zadefinovalo osobitné dôvody pre udelenie štátneho občianstva podľa § 7 ods. 2 písm. b) platného zákona o štátnom občianstve. Akým spôsobom plánujete riešiť situáciu občanov, proti ktorým bola novela zákona o štátnom občianstve v roku 2010 prijatá, t. j. ktorí prijali maďarské štátne občianstvo a stratili preto slovenské na základe súčasne platného zákona o štátnom občianstve?“ Nech sa páči, pán minister, odpovedajte.
Žiga, Peter, podpredseda NR SR (2024-01-09):
Pán poslanec Krúpa.
Jurinová, Erika, podpredsedníčka NR SR (2015-09-22):
Ďakujem pekne, pani spravodajkyňa. Otváram všeobecnú rozpravu. Do rozpravy som dostala dve písomné prihlášky, pani poslankyňa Mezenská a pán poslanec Viskupič, obidvaja z klubu OĽaNO. Dávam slovo pani poslankyni Mezenskej.
Gaborčáková, Soňa, poslankyňa NR SR (2017-02-01):
Ďakujem pekne. Keďže mám len tri minúty do jedenástej, tak možno by som len objasnila tú takú skúsenosť s tými chránenými dielňami. Ja viem, že vždy je argumentom k zamestnanosti, že sa zneužívajú chránené dielne a že teda musíme aj niečo robiť, aby teda neboli zneužívané. Ale ja, skutočne my sme mali projekt švajčiarskeho finančného mechanizmu, kde sme si chceli naozaj pripraviť ľudí s ťažkým stupňom odkázanosti, ale ľudí na druhej strane so zdravým intelektom, aby boli teda ešte zamestnaní. Ale naozaj sa nám potvrdilo to, že pokiaľ ten človek je v chránenom zamestnávaní, hlavne s duševnou chorobou, to znamená, že je to z schizofrénie alebo z ťažkej depresie, ktoré dneska patria k chorobám, ktoré naviac Sociálna poisťovňa hodnotí ako príčinu invalidity, tak tieto diagnózy v podstate boli tak, že oni nedokázali 8 hodín pracovať. Nedokázali ani štyri. My sme mu dali, napríklad na 4 hodiny denne tú schizofreničku pracovať, jednu aj druhú, ale ona si myslela, že to zvládne, ale potom začali také ataky, že sa jej vrátili opäť tie bludy a dostala sa do toho stavu. To znamená, opäť sme museli znížiť ten počet hodín, ale keďže, viete, ten príspevok potom bol krátený podľa toho, už keď nám skončil projekt, ten príspevok bol krátený, tým pádom vlastne sme nevedeli, jak jej povedať, že keď skončí ten projekt, tak my vás musíme prepustiť, lebo nám to fakt finančne nevychádzalo, hej. A nemali sme peniaze ako teda to dodotovať. Ja naozaj upozorňujem, že práve pre ľudí s duševnými chorobami a ľudí so schizofréniou je dôležité, aby sme sa pozerali na to, že ak skrátime ten príspevok podľa toho, koľko pracujú v tej chránenej dielni, tak tlačí to vlastne poctivých možno fakt zamestnávateľov v tých chránených dielňach brať možno s nižším stupňom, ktorí relatívne sa môžu podľa mňa zamestnať aj na voľnom trhu práce v rámci chráneného pracoviska, nemusí to byť chránená dielňa. Práve tá chránená dielňa, vidím práve tých ľudí nad 70 percent. Ale už je jedenásť, takže ja asi prestanem, lebo už je tu aj hluk a budem pokračovať neskôr. Ďakujem za pozornosť.
Laurenčík, Milan, podpredseda NR SR (2022-03-18):
Ďakujem. Zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi. Nech sa páči.
Šimečka, Michal, podpredseda NR SR (2024-02-01):
Ďakujem pekne. Doplňujúca otázka nie je. Takže ideme na otázku č. 10 od pani poslankyni Laššákovej na ministra práce, sociálnych vecí a rodiny pána Tomáša a otázka znie: „Pán minister, čo hovoríte na to, že kvôli obštrukciám zo strany opozičných poslancov nie je možné prijímať zákony z dielne ministerstva práce?“ Pán minister.
M. Číž, podpredseda NR SR: (2008-11-05):
S cieľom umožniť bezproblémový priebeh, pán kolega Mikloško, viete veľmi dobre, v zmysle rokovacieho poriadku nie je možné dávať procedurálny návrh po zahájení hlasovania. Ale nech sa páči, prosím, poruším kvôli vám rokovací poriadok, zapnite mikrofón pánovi Mikloškovi, nech teda oznámi plénu, čo považuje za potrebné. (Hlasy v sále.) Nevystúpi. Ďakujem. Takže, vážené kolegyne, kolegovia, pán spravodajca uvádza, že z bodov, ktoré sú súčasťou informácie, vo výboroch boli schválené body. Uviedol ich, ktoré to sú, takže o nich hlasujeme.
P. Paška, predseda NR SR: (2008-11-26):
Pán spravodajca, poprosím vás, pán predseda, aby..., ešte pred tým chcem požiadať o stanovisko Najvyššieho kontrolného úradu k návrhu štátneho rozpočtu na rok 2009 . Je to tlač 855.
Kozelová, Monika, poslankyňa NR SR (2020-04-01):
Vážený predsedajúci, vážený pán minister, ja by som chcela upozorniť – kolegyne, kolegovia, prepáčte – ja by som chcela upozorniť na dve veci, ktoré jednoducho priniesol život v rámci tejto situácie. Ten, poviem to na konkrétnych prípadoch, ten prvý prípad sa stal v Ružinove a ide o dôchodkyňu, ktorá jednoducho padla, padla v domove dôchodcov, rozbila si hlavu, zobrala ju rýchla zdravotná pomoc a keď sa vrátila naspäť do domova dôchodcov už po ošetrení, po všetkom, tak ošetrovateľka, ktorá išla skontrolovať, aké lieky jej má dať, zistila, že v papieroch, do ktorých v podstate ošetrovateľka ani nemala prístup, ale jednoducho musela, ak jej chcela dať, dať lieky, lebo je, lebo sú tie DSS-ky poddimenzované, zistila, že pani bola pri ošetrení v styku s osobou nakazenou COVID-19 a že je dali robiť testy. Bez toho, aby sme vedeli, aké, aký výsledok je tých testov, ju vrátili naspäť do domova dôchodcov. Našťastie tie testy sú negatívne, čiže je v poriadku, ale môže sa stať, že jednoducho budú pozitívne a nakazí 124 pacientov, teda resp. klientov domova sociálnych služieb, plus celé osadenstvo. Chcela som sa spýtať, či by nebolo možné pripraviť, alebo resp. zriadiť nejakú karanténu práve pre ľudí, ktorí budú takýmto spôsobom v styku s niekým, kto je pozitívny na 
COVID-19 a vlastne ho udržať tam dovtedy, kým, ako keby v nejakej karanténe, aby skutočne neprišlo k tomu, k čomu prišlo v Čechách, že sú tam nakazené celé domovy dôchodcov. A to je jedna vec. A druhá vec, ktorú tiež priniesol život, je fakt, že tak ako skončili školy, skončili aj školy, ktoré sú pre deti, alebo resp. mladých ľudí, ktorí sú aj psychicky v neporiadku. Teraz hovorím o prípade chlapca, 16-ročného chlapca, má osamelú matku, má dve malé dcéry, chlapec je autista, ale, bohužiaľ, je ten typ autistu, ktorý je agresívny. Agresívny až tak, že by dokázal sestry zabiť, hej? Problém je, že tá mama, ktorá je osamelá, nemôže chodiť do obchodu, pretože buď, buď teda zoberie tie dve dcéry a nemôže nechať toho chlapca samého doma, alebo nechá dve dcéry doma a nevie, či teda ich nájde v poriadku. Takýto istý problém je aj s psychiatrickou pani, ktorá je schizofrenička, stará sa o ňu celý panelák, ale dokedy, to ťažko povedať. Chcem sa spýtať, či by nebolo možné aspoň pre tieto najťažšie prípady a v podstate svojím spôsobom neriešiteľné prípady tak isto otvoriť aspoň jedno zariadenie, kde by sa sústredili aspoň po tú dobu, kým karanténa bude, kým sa neotvoria riadne, riadne domovy. To je všetko, ďakujem veľmi pekne.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 141, za 65, proti 24, zdržalo sa 52 poslancov. Návrh nebol schválený. Teraz prosím pána poslanca Tomáša, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1530. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1530.)
Beluský, Martin, poslanec NR SR (2019-06-26):
Ďakujem za slovo. Vážený pán predsedajúci, dávam procedurálny návrh, aby sme zlúčili rozpravu k bodom č. 88, to je tlač 1527, a bodu č. 89, to je tlač 1528, nakoľko sa jedná o rovnaký návrh zákona. Jeden je ústavný, jeden vykonávací. Ďakujem.
Laurenčík, Milan, podpredseda NR SR (2021-09-29):
Na faktické poznámky bude teraz reagovať pán poslanec Martin Beluský.
Plavčan, Peter, minister školstva, vedy, výskumu a športu SR (2016-09-08):
Áno. Mali sme rokovania minulý týždeň so školskými odbormi a otvorili sme aj túto tému.
Baška, Jaroslav, poslanec NR SR (2017-06-21):
Ďakujem za slovo. Vážený pán poslanec, bola otázka na začiatku, že prečo s tým prišli aj poslanci, ktorí sú županmi. No preto, lebo v tých regiónoch žijeme a vidíme, aké sú tie cesty, jednak nedostavané diaľnice. U mňa konkrétne sa jedná v Trenčianskom kraji o dve rýchlostné cesty. Počúvam stále obyvateľov, občanov aj Hornej Nitry, ale aj cezhraničného regiónu Považsko, Púchovsko a Zlínskeho kraja, že tieto cesty sú naozaj veľmi potrebné. Ako tu aj dnes zaznelo z úst jedného poslanca, respektíve poslankyne, že my sme zodpovední za teda výstavbu ciest a v akom stave sú cesty I. triedy, cesty, diaľnice a rýchlostné cesty. No nie je to pravda. Župani nemôžu financovať z ich rozpočtov nadradenú cestnú infraštruktúru, rýchlostné cesty, diaľnice. Nemôžu financovať ani cesty I. triedy. A môžem povedať za seba, že Trenčiansky samosprávny kraj teraz rekordne tento rok dáva najviac finančných prostriedkov do rekonštrukcie ciest II. a III. triedy. Pán poslanec, hovorili ste o tom, o príjmoch, o predikcii príjmov štátneho rozpočtu na roky 2017, 2018, 2019, ale nehovorili ste o navyšovaní výdajov. Ja skúsim len povedať a pýtal sa to aj jeden pán poslanec. Kde išli napríklad peniaze, tých 700 mil. z ESO? Tak časť išla napríklad na vybudovanie a doplnenie výzbroje profesionálnych hasičov, dobrovoľných hasičov. A skúsim povedať dve veci, ktoré vy ako opozícia ste navrhli, že kde zvyšovať teda výdaje. Každý rok hovoríte, ako potrebujeme navýšiť percento HDP do školstva a navýšenie miezd. Stále hovoríte, že je to málo, málo. Mali ste to aj v predvolebnej kampani a boli ste aj, súhlasili ste s ústavným zákonom, hlasovali ste za dve percentá HDP na obranu, takže teraz skúsme si... (Prerušenie vystúpenia časomerom.)
Žiga, Peter, podpredseda NR SR (2024-02-21):
Pán poslanec Pollák.
T. Cabaj, podpredseda NR SR: (2010-01-20):
Rozprava už bola skončená. Samozrejme, člen vlády má možnosť vystúpiť kedykoľvek, samozrejme, otvára rozpravu. To len pre tých, ktorí... (Ruch v sále.) Vystúpil pán navrhovateľ, pán spravodajca, je 23.15 hod., prerušujem do 23.20 hod., potom bude hlasovanie. (Prestávka.) (Po prestávke.)
Pellegrini, Peter, predseda NR SR (2015-05-05):
Prezentujeme sa a hlasujme. (Hlasovanie.) Prítomných 137 poslancov, za hlasovalo 86, zdržalo sa 51. Konštatujem, že Národná rada sa uzniesla, že tento návrh zákona prerokuje v druhom čítaní.
M. Číž, podpredseda NR SR: (2008-12-03):
(Hlasovanie.) 131 prítomných, 75 za, 21 proti, 35 sa zdržalo. Konštatujem, že tento návrh spravodajcu sme schválili. Sme v treťom čítaní . Otváram rozpravu v rámci tretieho čítania. Pýtam sa, či chce niekto podať príslušné návrhy? Pokiaľ nie, vyhlasujem rozpravu za skončenú. Máte slovo, pani spravodajkyňa.
P. Hrušovský, predseda NR SR: (2005-02-03):
(Hlasovanie.) 140 prítomných, 139 za návrh, 1 nehlasoval. Návrh zákona do druhého čítania sme schválili. Nech sa páči.
Hrnčiar, Andrej, podpredseda NR SR (2018-03-14):
Ďakujem. Takže vyhlasujem všeobecnú rozpravu za skončenú a prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára, Jána Moru a Jána Kecskésa na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov (antidiskriminačný zákon) . Návrh zákona je pod tlačou 861. Návrh na jeho pridelenie na prerokovanie výborom je v rozhodnutí č. 893. Dávam slovo poslancovi Kecskésovi, aby návrh zákona uviedol.
Z. Kramplová, poslankyňa: (2010-05-25):
Bolo tu počas štyroch rokov schvaľovaných viacero uznesení a vždy bola možnosť vystúpiť a prejaviť názor poslanca. Takže je pre mňa zarážajúce, že práve teraz to už nie je možné, hoci túto tému, tak ako väčšina poslancov, pokladám za veľmi dôležitú a aj z reakcií občanov môžem prezentovať, že väčšinu občanov Slovenskej republiky táto téma mimoriadne, mimoriadne zaujíma a sú zvedaví na výsledok slovenského parlamentu a sú zvedaví aj na to, ako vystúpia jednotliví poslanci k tejto téme a aké stanoviská zaujmú. Ďakujem.
Blanár, Juraj, podpredseda NR SR (2022-12-08):
S faktickou poznámkou na vás chce reagovať pani spravodajkyňa Majorová Garstková a pán Tomáš Lehotský. Najskôr pani poslankyňa. Nech sa páči.
Pročko, Jozef, poslanec NR SR (2023-12-13):
Prosím pekne, haló, môžete mi vrátiť čas?
Zmajkovičová, Renáta, podpredsedníčka NR SR (2012-06-22):
Teraz dávam slovo pánovi poslancovi Madejovi. Pripraví sa do rozpravy pán poslanec Mamojka. Pán poslanec, máte slovo.
Laššáková, Jana, podpredsedníčka NR SR (2015-04-15):
Pán poslanec Lipšic.
Števulová, Zuzana, poslankyňa NR SR (2023-12-19):
Ďakujem ti aj ja, Martin, za tento príspevok do rozpravy, naozaj si myslím, že si ho mal v príhodnej chvíli, lebo však my sa tu už štvrtý deň vkuse snažíme nájsť tie dôvody pre novelu kompetenčného zákona a súvisiacich 20 zákonov v skrátenom legislatívnom konaní, nebudem ich v dvoch minútach znova čítať, bolo to v tej mojej rozprave a presne ako si povedal, namiesto toho, aby nám tu koalícia predložila nejaké dôvody, niečo vôbec povedala na všetky tie návrhy, ktoré tu aj dnes odzneli, dobré rady alebo teda aj tú kritiku, niekedy aj veľmi ostrú, tak vlastne z tej druhej strany vôbec nič. Máme tu pred nami dlhé hodiny tejto noci, kedy si koalícia odhlasovala, že tu teda budeme až do ukončenia bodu a ja naozaj dúfam, že ten tvoj príspevok a práve to poukázanie na to, že sa tu cítime ako v nejakom akože parlamente, ktorý ani reálne nemáme v podstate my k dispozícii, že ich to konečne vyprovokuje, však je ich tu šesť, sedem, osem možno, tak kľudne by sa mohli aj všetci prihlásiť, noc je ešte dlhá a ponúknuť nám ten svoj pohľad, ktorý nemáme ani na výboroch, ani tu v pléne. A chcem povedať, že ľudia toto vidia, pretože možno doteraz nepozerali, že čo sa v Národnej rade deje, ale tých 15- až 18-tisíc ľudí, ktorých dnes prišlo do Bratislavy, a ďalšie tisíce v iných mestách na Slovensku si všímajú tú prácu nielen nás, ale aj koalície a toho, ako sa tu snažíme vlastne urobiť namiesto nich odôvodnenie takejto zásadnej zmeny. A tým, že prišli na tie námestia a ukázali, čo si o tom myslia, nemalo by to uniknúť pozornosti koaličných poslancov a poslankýň, ktorých teda týmto prosím, aby sa ozvali. Ďakujem.
Grendel, Gábor, podpredseda NR SR (2021-05-06):
Ďakujem pekne. Aj ďalšia otázka je od pani poslankyni Romany Tabák, na ministra školstva, vedy, výskumu a športu: „Aké kroky podnikne ministerstvo školstva k tomu, aby amatérsky šport začal čo najskôr fungovať?“
A. Belousovová, podpredsedníčka NR SR: (2007-09-12):
Nech sa páči, pani poslankyňa, máte slovo.
Blanár, Juraj, podpredseda NR SR (2022-02-08):
Ďakujem, pán spravodajca. Otváram všeobecnú rozpravu. Do rozpravy som obdržal dve písomné prihlášky. Ako nepoverení členovia poslaneckého klubu – pán poslanec Martin Borguľa a pán poslanec Jaromír Šíbl. Udeľujem teda slovo ako prvému pánovi poslancovi Martinovi Borguľovi. Nech sa páči.
K. Tóthová, poslankyňa: (2009-06-25):
A pokiaľ ste hovorili o tých vzťahoch rodiny, ja žijem v takom prostredí a je to O. K.
Kollár, Boris, predseda NR SR (2023-02-14):
Prosím, prezentujme sa a hlasujme. (Hlasovanie.) Prítomných 140 poslancov, za 96, zdržalo sa 38, nehlasovali 6. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborov, o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.